 ڪراچي (ويب ڊيسڪ) قومي ڪرڪيٽ ٽيم جي اڳوڻي ڪپتان وسيم اڪرم فلسطينين سان يڪجهتي جو اظهار ڪيو آهي. وسيم اڪرم فلسطين ۾ جاري اسرائيلي جارحيت جي حوالي سان ٽوئيٽر تي بيان ڏنو ۽ فلسطينين سان يڪجهتي جو اظهار ڪيو. هن چيو اهو معنيٰ نٿو رکي ته توهان ڪنهن جو پاسو آهيو ۽ ڪنهن کي سپورٽ ڪري رهيا آهيو، اها ڪا راند نه جنگ آهي ۽ جنگ ۾ ڪنهن جي فتح ناهي ٿيندي، پڄاڻي تي رڳو نقصان ٿيندو آهي، اڳ ئي سڀني جو نقصان ٿي چڪو آهي. وسيم اڪرم پنهنجي ٽوئيٽ ۾ ”مان فلسطين سان گڏ آهيان ۽ انسانيت لاءِ بيٺو آهيان“ جو هيش ٽيگ به استعمال ڪيو.